सड़क पर सामान रखकर किया अतिक्रमण
भिंड | शहर के खंडा रोड पर इलेक्ट्रॉनिक्स सामान बेचने वाले दुकानदारों ने अपनी दुकान के बाहर रोड पर सामान रखकर अतिक्रमण कर लिया है। इससे दूसरे लोगों को आवागमन में परेशानी हो रही है, लेकिन नगर पालिका इस ओर ध्यान नहीं दे रही है। स्थिति यह है कि दुकानदारों के इस सामान के कारण बाजार में बनी नालियों की भी साफ-सफाई नहीं हो पा रही क्योंकि जब कर्मचारी सफाई के लिए आता है, तो नाली पर रखे सामान को हटाने से दुकानदार इंकार कर देते हैं। इस संबंध में लोगों ने नपा के अधिकारियों से कई बार शिकायत की है, लेकिन अधिकारी ध्यान नहीं दे रहे हैं।
hin_Deva hin_Deva